Robert Burns - Address to a Haggis
Channel: Gavin
Date: 2022-02-18

This was originally made available on the BBC web site but using Adobe Flash. Since this is no longer supported by anyone I have uploaded it to YouTube so it can still be enjoyed.

The original is still hosted here: 
https://www.bbc.co.uk/arts/robertburns/works/address_to_a_haggis/

The reader, John Gordon Sinclair, has a fantastic voice for Burns. For some reason the BBC site says this is "Richard Gordon" but I do not know who that is.

Address to a Haggis
Fair fa' your honest, sonsie face, 
Great chieftain o' the pudding-race! 
Aboon them a' ye tak your place, 
Painch, tripe, or thairm : 
Weel are ye wordy o'a grace 
As lang's my arm. 

The groaning trencher there ye fill, 
Your hurdies like a distant hill, 
Your pin wad help to mend a mill 
In time o'need, 
While thro' your pores the dews distil 
Like amber bead. 

His knife see rustic Labour dight, 
An' cut you up wi' ready sleight, 
Trenching your gushing entrails bright, 
Like ony ditch; 
And then, O what a glorious sight, 
Warm-reekin', rich! 

Then, horn for horn, they stretch an' strive: 
Deil tak the hindmost! on they drive, 
Till a' their weel-swall'd kytes belyve 
Are bent like drums; 
Then auld Guidman, maist like to rive, 
Bethankit! hums. 

Is there that owre his French ragout 
Or olio that wad staw a sow, 
Or fricassee wad make her spew 
Wi' perfect sconner, 
Looks down wi' sneering, scornfu' view 
On sic a dinner? 

Poor devil! see him owre his trash, 
As feckless as wither'd rash, 
His spindle shank, a guid whip-lash; 
His nieve a nit; 
Thro' bloody flood or field to dash, 
O how unfit! 

But mark the Rustic, haggis-fed, 
The trembling earth resounds his tread. 
Clap in his walie nieve a blade, 
He'll mak it whissle; 
An' legs an' arms, an' heads will sned, 
Like taps o' thrissle. 

Ye Pow'rs, wha mak mankind your care, 
And dish them out their bill o' fare, 
Auld Scotland wants nae skinking ware 
That jaups in luggies; 
But, if ye wish her gratefu' prayer 
Gie her a haggis!

I've always liked Arnie...
https://www.reddit.com/r/ukraine/comments/tg915y/arnold_schwarzenegger_has_a_personal_message_for/?utm_source=share&utm_medium=web2x&context=3